Diari Oficial de la Generalitat Valenciana


Sumari del DOGV 3370, del 11-11-1998 (1998/902638)

RESOLUCIO de 30 d'octubre de 1998, de la Direcció General d'Ordenació i Innovació Educativa i Política Lingüística, per la que es fa pública la relació de cursos d'especialització per al professorat d'Educació Infantil, Educació Primària, Educació Especial i del primer cicle d'Educació Secundària Obligatòria, autoritzats per esta Direcció General, així com la relació de persones que han resultat aptes.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1998/10/30/(1)/dof/vci/html**

### Dades del document

Número de DOGV
:   3370

Data del DOGV
:   11-11-1998

Secció del DOGV
:   I. DISPOSICIONS GENERALS

Número del document
:   1998/902638


Data del document
:   30-10-1998

Organisme emissor


Tipus de document
:   Resolució

Correcció d'errades

 Descriptors 

:   * personal docent
    * formació del professorat
    * ensenyament primari
    * ensenyament secundari
    * educació preescolar
    * reciclatge professional

RESOLUCIO de 30 d'octubre de 1998, de la Direcció General d'Ordenació i Innovació Educativa i Política Lingüística, per la que es fa pública la relació de cursos d'especialització per al professorat d'Educació Infantil, Educació Primària, Educació Especial i del primer cicle d'Educació Secundària Obligatòria, autoritzats per esta Direcció General, així com la relació de persones que han resultat aptes. [1998/X9615]  
L'Ordre del Ministeri d'Educació i Ciència d'11 de gener de 1996, Boletín Oficial del Estado del 23 de gener, per la que s'homologuen, entre altres, cursos d'especialització per al professorat d'Educació Infantil, Educació Primària, Educació Especial i del primer cicle d'Educació Secundària Obligatòria, estableix en la seua disposició sisena que les comunitats autònomes que es troben en ple exercici de les seues competències educatives, publicaran en els seus respectius diaris oficials la relació de cursos autoritzats a l'empara d'eixa Ordre, les entitats organitzadores dels mateixos, així com la relació de persones que han resultat aptes.  
Pel Servei de Formació del Professorat de la Direcció General d'Ordenació i Innovació Educativa i Política Lingüística:  
1r. Es constatà que diverses sol·licituds d'entitats complien els requisits establits en la Resolució d'esta Direcció General de 5 de novembre de 1996, Diari Oficial de la Generalitat Valenciana del 23 de desembre, per la que s'estableix el procediment per a autoritzar a determinades entitats a convocar cursos d'especialització per al professorat d'Educació Infantil, Educació Primària, Educació Especial i del primer cicle d'Educació Secundària Obligatòria,   
2n. Es formulà, quan corresponia, proposta de resolució estimatòria d'allò que s'havia sol·licitat.  
Com a conseqüència de les propostes al·ludides, s'emeteren les Resolucions d'autorització que es resumeixen en l'annex I.  
Una vegada conclosos els cursos autoritzats i comprovats les dades facilitats per les entitats convocants, resolc:  
Unic  
Fer públiques les llistes dels professionals que figuren en l'annex II i que han obtingut la qualificació d'apta o apte en els cursos d'especialització convocats basant-se en la Resolució d'esta Direcció General, de 5 de novembre de 1996, Diari Oficial de la Generalitat Valenciana del 23 de desembre, abans mencionada i en les resolucions d'autorització que consten en l'annex I.  
Contra la present resolució que esgota la via administrativa es podrà interposar recurs contenciós administratiu davant del Tribunal Superior de Justícia de la Comunitat Valenciana en el termini de dos mesos des de la seua publicació, prèvia comunicació a la Conselleria de Cultura Educació i Ciència, conformement amb allò que s'ha establit en els articles 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 57 i 58 de la Llei Reguladora de la Jurisdicció Contenciosa Administrativa.  
València, 30 d'octubre de 1998.- El director general d'Ordenació i Innovació Educativa i Política Lingüística: Josep Vicent Felip i Monlleó.


Còpia Permalink ELI